ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea unor măsuri organizatorice, modificarea organigramei și a statului de funcții ale unității de învățământ preuniversitar Creșa Lugoj, precum și modificarea organigramei și a statului de funcții ale Direcției de Asistență Socială Comunitară Lugoj**

Consiliul Local al Municipiului Lugoj;

Având în vedere referatul nr. 16/52209/(RI19)291 din 23.05.2024 al Primarului interimar al Municipiului Lugoj - inițiator al proiectului de hotărâre;

Având în vedere Proiectul de hotărâre nr. 95 din 23.05.2024privind aprobarea unor măsuri organizatorice, modificarea organigramei și a statului de funcții ale unității de învățământ preuniversitar Creșa Lugoj, precum și modificarea organigramei și a statului de funcții ale Direcției de Asistență Socială Comunitară Lugoj;

Luând în considerare raportul de specialitate nr. 8793 din 24.05.2024 întocmit de Direcția de asistență socială comunitară, înregistrat în evidențele instituției noastre sub nr. 16/52710 din 24.05.2024;

Luând în considerare avizul nr. 53 din 30.05.2024 al Comisiei juridice, de disciplină, muncă, învățământ, sănătate, familie, protecție socială, protecția copiilor, apărarea ordinii și liniștii publice, respectarea drepturilor omului și libertăților cetățenești, culte și a celorlalte Comisii de specialitate ale Consiliului Local al Municipiului Lugoj;

Ținând cont de adresa directorului Creșei Lugoj nr. 1060 din 22.05.2024;

Luând în considerare adresa Primăriei Municipiului Lugoj nr. 16/27511/(RU)24512 din 19.03.2024;

Luând în considerare Hotărârea Consiliului Local al Municipiului Lugoj nr. 366 din 28.12.2023 privind aprobarea organigramei și a statului de funcții ale Direcției de Asistență Socială Comunitară Lugoj;

În conformitate cu prevederile art. 15 alin. (1) lit. a), art. 23 alin. (1) lit. a) și art. 30 alin. (1) și alin. (2) din Legea nr. 198/2023 a învățământului preuniversitar, cu modificările și completările ulterioare;

Ținând cont de art. 1 alin. (1) lit. c) și alin. (2) și art. 6 alin. (2) din Metodologia de organizare și funcționare a creșelor şi a altor unităţi de educaţie timpurie antepreşcolară, aprobată prin H.G. nr. 566/2022;

Ținând seama de prevederile Legii nr. 53/2003 - Codul muncii, republicată, cu modificările și completările ulterioare și ale Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

În conformitate cu art. 129 alin. (2) lit. a) și lit. d), alin. (3) lit. c), alin. (7) lit. a) și art. 136 și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HO T Ă R Ă Ş T E :**

**Art.1. –** (1) Începând cu data de 01.06.2024 se înființează în cadrul Creșei Lugoj, unitate de învățământ cu personalitate juridică, aflată în structura organizatorică a Direcției de Asistență Socială Comunitară Lugoj, o grupă de creșă cu predare în limba română, pentru copii cu vârsta între 2 și 3 ani, cu un număr de 20 locuri.

(2) Grupa de creșă își va desfășura activitatea în cadrul Creșei nr. 4 din incinta grădiniței PP7, str. Buziașului nr. 36, după reabilitarea clădirii.

(3) Cele două grupe ale Creșei nr. 4, cea existentă și cea nou înființată, își vor desfășura activitatea, până la finalizarea lucrărilor de reabilitare, în creșa modulară situată în Lugoj, str. Caransebeșului, nr. 2 b.

**Art.2.** - Se aprobă modificarea organigramei și a statului de funcții ale unității de învățământ cu personalitate juridică Creșa Lugoj, conform anexelor nr. 1 și nr. 2 la prezenta hotărâre.

**Art.3.** - Se aprobă modificarea organigramei și a statului de funcții ale Direcției de Asistență Socială Comunitară Lugoj, conform anexelor nr. 3 și nr. 4 la prezenta hotărâre.

**Art.4. -** Îndeplinirea prevederilor prezentei hotărâri se încredinţează Direcţiei de Asistență Socială Comunitară Lugoj și Creșei Lugoj.

**Art.5. -** Prezenta hotărâre se comunică:

- Instituţiei Prefectului, judeţul Timiş;

- Primarului interimar al Municipiului Lugoj;

- Direcţiei administraţie publică locală;

- Direcției buget-cheltuieli;

- Direcției de Asistență Socială Comunitară Lugoj;

- Creșei Lugoj;

- Celor interesați, prin afișare și publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 90 din 30.05.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 15 |
| 3. | Număr voturi pentru | 15 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |